**ŠĖTOS SOCIALINIO IR UGDYMO CENTRO**

**2015 METŲ VADOVO ATASKAITA**

2015 m. sausio 28 d.

Šėta

1. **Bendra informacija apie įstaigą.**

Šėtos socialinis ir ugdymo centras (toliau - Centras) yra Kėdainių rajono savivaldybės biudžetinė įstaiga. Centras įsteigtas Kėdainių rajono savivaldybės valdybos 2001 m. rugsėjo 21 d. sprendimu Nr.494v „Dėl Šėtos socialinio ir ugdymo centro nuostatų ir etatų tvirtinimo“. Centras įregistruotas valstybinės įmonės „Registrų centras“ Kauno filiale. Kodas 191892987. Centras yra ne pelno siekianti biudžetinė įstaiga, finansuojama iš Kėdainių rajono savivaldybės biudžeto. Centro adresas - Ramygalos g.34a, LT – 58130, Šėtos mstl., Kėdainių rajono savivaldybė. Centro savininkas yra Kėdainių rajono savivaldybė (klasifikatoriaus kodas 111103885), savininko teises ir pareigas įgyvendinanti institucija - Kėdainių rajono savivaldybės taryba. Centras turi antspaudą su pavadinimu ir atsiskaitomąsias sąskaitas banke. Centrui vadovauja direktorė Eleonora Ramonienė.

Pagrindinės paskirtys:

1. socialinės paskirties – suaugusių ir senyvo amžiaus asmenų globos padalinys;
2. ikimokyklinio ir priešmokyklinio ugdymo: mišraus amžiaus ikimokyklinio ugdymo grupės 3–5/6 metų vaikams, priešmokyklinio ugdymo grupės 5–6/7 metų vaikams – ugdymo padalinys / vaikų darželis.
3. Centro pagrindinės veiklos rūšys: socialinio darbo veikla, susijusi su apgyvendinimu (kodas 87.30); socialinio darbo veikla, nesusijusi su apgyvendinimu (kodas 88.10); ikimokyklinis ir priešmokyklinis ugdymas (kodas 85.10.10, 85.10.20).

 Šėtos socialinio ir ugdymo centro veikla 2015 m. buvo vykdoma pagal įstaigos 2011-2015 m. strateginį veiklos planą bei 2015 m. metinį veiklos planą, siekiant įgyvendinti tikslus, nustatytus uždavinius ir jiems pasiekti numatytas priemones.

**II. Įstaigos veiklos rezultatai**

**2.1. Suaugusių ir senyvo amžiaus asmenų globos padalinio 2015 m. metinio veiklos plano įgyvendinimas**

 Įgyvendinant 2015 m. veiklos planą, buvo siekta: 1) teikti socialinės globos normas atitinkančią institucinę ilgalaikę (trumpalaikę) socialinę globą Šėtos socialinio ir ugdymo centro gyventojams ir užtikrinti visumą paslaugų, numatytų Socialinių paslaugų kataloge; 2) vykdyti gyventojų asmens sveikatos priežiūrą ir kokybišką slaugą, rūpintis jų racionaliu maitinimu; 3) mažinti gyventojų socialinę atskirtį, organizuoti sociokultūrines paslaugas, ugdyti gyventojų darbinius, kūrybinius ir meninius įgūdžius pagal jų pomėgius ir galimybės.

|  |
| --- |
| 1. **Tikslas. Teikti socialinės globos normas atitinkančią institucinę ilgalaikę (trumpalaikę) socialinę globą Šėtos socialinio ir ugdymo centro gyventojams ir užtikrinti visumą paslaugų, numatytų Socialinių paslaugų kataloge.**
 |
| 1.Siekiant užtikrinti teikiamų socialinių paslaugų kokybę bei kontrolę, teikiant kompleksinę socialinę globą, organizuotas teikiamų paslaugų kokybės vertinimas, vykdyta gyventojų socialinių bylų analizė.2.Pagerintas gyventojų aptarnavimas: pagal poreikį aprūpinta techninės pagalbos priemonėmis, tinkamai ir laiku organizuotos sveikatos priežiūros paslaugos, užtikrinta saugi aplinka, vykdyta gyventojų sergamumo analizė, atitiktis globos normoms.3.Kiekvienam asmeniui pagal poreikius sudarytas jo ISGP, sudarytos galimybės gyventojams išreikšti savo individualius poreikius ir gauti jų poreikius atitinkančias paslaugas. |
| 1. **Tikslas. Vykdyti gyventojų asmens sveikatos priežiūrą ir kokybišką slaugą, rūpintis racionaliu jų maitinimu.**
 |
| 1.Įvairiomis formomis – laiku organizuojant gyventojams gydytojų konsultacijas, tyrimus, nustatyti jų spec. poreikiai, gyventojai vežami apžiūrai į Šėtos ambulatoriją, Kėdainių polikliniką, Kauno klinikinę ligoninę, pagal poreikį hospitalizuojami į stacionarias gydymo įstaigas, pagal poreikį pritaikomas dietinis bei smulkintas maitinimas.2. Asmeniui, turinčiam nuolatinės slaugos poreikį, užtikrinta saugi ir sveika aplinka, suteikta žmogaus orumą atitinkanti pagalba, suderinta su sveikatos priežiūra, nuolatinė slauga ir nuolatinė priežiūra (pagalba), kitomis specialiosios pagalbos priemonėmis, padedančiomis kompensuoti prarastą savarankiškumą bei gebėjimus palaikyti socialinius ryšius. |
| 1. **Tikslas. Mažinti gyventojų socialinę atskirtį, organizuoti sociokultūrines paslaugas, ugdyti gyventojų darbinius, kūrybinius ir meninius įgūdžius pagal pomėgius ir galimybes.**
 |
|  1.Gyventojams sudarytos sąlygos puoselėti papročius, skatinamas jų bendravimas, bendruomeniškumas, socialinių įgūdžių palaikymas ir atstatymas. Organizuotos kalendorinės šventės, gimtadieniai, pokalbiai, žaidimai, kūrybinės dirbtuvės, mankšta, valanda su knyga, filmų peržiūra, koncertai, ekskursijos, susitikimai su giminėmis. |

**2.2.Ugdymo padalinio-vaikų darželio 2015 m. metinio veiklos plano įgyvendinimas.**

 Įgyvendinant 2015 metų veiklos planą, buvo siekta: 1) kūrybiškai organizuojant ugdymo procesą, sudaryti palankias galimybes įvairių polinkių, gebėjimų vaikams patirti sėkmę; 2) tobulinti ugdymo padalinio – vaikų darželio planavimo procedūras; 3) užtikrinti veiksmingą švietimo pagalbą.

|  |
| --- |
| ***1. Tikslas.* Kūrybiškai organizuojant ugdymo procesą, sudaryti palankias galimybes įvairių polinkių, gebėjimų vaikams patirti sėkmę.** |
| 1. Organizuojant priešmokyklinį ugdymą vadovautasi Priešmokyklinio ugdymo bendrąją programa (SMM 2014 m.).
2. Vaikų pažanga ir pasikimai stebimi ir vertinami vadovaujantis naujausiais dokumentais: Priešmokyklinio ugdymo bendrąją programa (SMM 2014 m.), „Ikimokyklinio ugdymo metodinėmis rekomendacijomis“ (SMM 2015 m.), „Ikimokyklinio amžiaus vaikų pasiekimų aprašu“ (SMM 2014 m.). Stebima 100 proc. vaikų pažanga, 100 proc. priešmokyklinukų pasiekė mokyklinę brandą. 2 kartus per metus atlikta abiejų grupių visų vaikų pažangos ir pasiekimų apibendrintas įvertinimas. Ugdymosi pasiekimai analizuoti Mokytojų taryboje.
3. Vykdyta teminė auklėtojų ir specialistų veiklos stebėsena. Veiklos analizuotos, aptartos, įsivertintos. 80 proc. pedagogų kūrybiškai organizuoja ugdymo procesą, tinkamai formuluoja tikslus ir uždavinius, pasiekia numatytą rezultatą.
4. Įstaigoje įgyvendinti 5 tradiciniai ilgalaikiai ugdomieji projektai, 2 respublikinės pilietinės akcijos, poezijos ir piešinių rytmetis, skirtas vaikiškos knygos dienai paminėti, tęstinis projektas „Miklūs pirštukai - skambūs garsiukai“, inicijuotas ir įgyvendintas tęstinis rajoninis interaktyvus ikimokyklinukų pilietiškumo ugdymo projektas „Kaip surasti Lietuvą 2015?“, tuo pačiu pavadinimu organizuota rajoninė keliaujanti vaikų darbų paroda.
5. Tenkinant gabių vaikų poreikius dalyvauta rajoniniame ikimokyklinių ugdymo įstaigų skaitovų poezijos rytmetyje „Po gimtinės ąžuolėliais“, rajono ikimokyklinukų skaitovų konkurse „Margi raštai“ (simpatijų prizas); Kėdainių rajono piešinių konkurse „Pavasaris ant paukščio sparnų“ (ugdytinė I vietos laimėtoja).
6. Siekiat tenkinti šeimų lūkestį organizuoti keramikos būrelį, parengta seminaro programa „Vaiko kūrybiškumo ugdymas daile. Molio lipdymo stebuklas“, organizuotas ir pravestas seminaras (6 val.) Šėtos socialinio ir ugdymo centro bendruomenei: Ugdymo priemonės praturtintos priemonėmis keramikos veiklai.
7. Organizuotos edukacinės išvykos.
8. Atnaujinta ugdomoji grupių aplinka, įsigyta efektyvių, kokybiškų ir vaikus aktyvinančių priemonių vaikų judesių lavinimui lauke.
 |
| ***2.Tikslas*. Tobulinti ugdymo padalinio – vaikų darželio planavimo procedūras.** |
| 1. Planuojant veiklą vadovautasi Priešmokyklinio ugdymo bendrąją programa (SMM 2014 m.), „Ikimokyklinio ugdymo metodinėmis rekomendacijomis“ (SMM 2015 m.), „Ikimokyklinio amžiaus vaikų pasiekimų aprašu“ (SMM 2014 m.).
2. Įvairiomis formomis (konsultuojant individualiai bei reflektuojant grupėje) pedagogams teikta savalaikė ir efektyvi metodinė pagalba planavimo klausimais. Atliktas auklėtojų bei specialistų veiklos įsivertinimas. 80 proc. pedagogų keliami tikslai ir uždaviniai dera su Šėtos socialinio ir ugdymo centro ikimokyklinio ugdymo programa. Daugumos auklėtojų ir specialistų planai integralūs, ugdymo turinys pritaikytas vaiko poreikiams. Numatomas bendruomenės narių įtraukimas į planavimo procesą. Nuolat didėjantis šeimų dalyvavimas ugdomuosiuose projektuose.
3. Organizuotas bendruomenės (tėvų-pedagogų-administracijos) „Apskritas stalas“ (2015-12-14) siekiant nustatyti ugdymo padalinio – vaikų darželio veiklos privalumus ir trūkumus, suderinti lūkesčius bei sprendimus. Įrengtos lūkesčių lentos grupių rūbinėlėse tėvams.
4. Parengta ir skaityta paskaita (4 val.) „Kaip stebėti ir vertinti vaikų ugdymosi pasiekimus bei pažangą. Problematika ir aktualijos“ Kėdainių rajono Akademijos gimnazijos „Kaštono“ skyriaus, Šėtos socialinio ir ugdymo centro ir Krakių gimnazijos „Bitutės“ skyriaus ikimokyklinio ugdymo pedagogams.
5. Parengtas ir pristatytas respublikiniame ikimokyklinio ugdymo įstaigų forume „Ikimokyklinis ir priešmokyklinis ugdymas: galimybės, atradimai, inovacijos“ stendinis pranešimas „Vaiko pilietiškumo ugdymas kitaip.“
 |
| ***3. Tikslas.*** Užtikrinti veiksmingą švietimo pagalbą. |
| 1. Įstaigoje veikia Vaiko gerovės komisija (toliau-VGK). Įgyvendintos 80 proc. VGK 2015 m. plane numatytų priemonių.
2. Pagalbą teikia kineziterapeutas. Judesio, laikysenos ugdymo užsiėmimai vaikams vyko 1 kartą per savaitę.
3. Pagalbą teikia logopedas. Parengti 2 pranešimai tėvams „Vaikų kalbos ir kalbėjimo sutrikimai ir jų įveikimo būdai“. Visi specialių poreikių turintys vaikai pasiekė teigiamų dalinių kalbos ugdymo ir ugdymosi rezultatų: 2 priešmokyklinukų sutrikimai ištaisyti, 2 perėjo iš sulėtėjusios kalbos raidos į lengvesnį sutrikimą.
4. Įstaiga dalyvauja tarptautinėje programoje „Zipio draugai“.
5. Sistemingai teiktos konsultacijos pedagogams ir tėvams dėl adaptacijos, vaikų elgesio problemų. Analizuota vaikų adaptacija. Rezultatai pristatyti grupių tėvų susirinkimuose. Parengti lankstinukai tėvams „Vaikas pradeda lankyti darželį. Ką turi žinoti būsimojo darželinuko tėvai?“, „Vaiko branda mokyklai. Ką turi žinoti būsimojo pirmoko tėvai?“. 100 proc. vaikų adaptacija sėkminga.
6. Pateikta informacija tėvams apie pozityvios tėvystės įgūdžių lavinimo programą. Programoje dalyvavo 2 tėveliai.
7. Aptartos problemos su Kėdainių r. savivaldybės Visuomenės sveikatos biuro vadove. Pagerėjo bendradarbiavimas. Pagalba tapo efektyvesnė, sistemingesnė .
8. Organizuoti 3 tėvų susirinkimai, kuriuose diskutuota, išsakyti požiūriai, aptarti lūkesčiai, pagalba. Organizuotos 2 atvirų durų savaitės (gegužę ir lapkritį) tėvams. Pravestos 6 atviros veiklos, 2 atviri logopediniai užsiėmimai.
9. Siekiant efektyvesnės informacijos apie įstaigos veiklą sklaidos, nuolat atnaujinama informacija įstaigos socialinio tinklo Facebook (<https://www.facebook.com/setossu.centras>) paskyroje. Informacija apie vaiko ugdymą ir ugdymąsi pateikiama tėvams žodžiu ir IKT priemonėmis.
10. Efektyviai ir nuosekliai bendradarbiauta su Šėtos seniūnijos socialine darbuotoja dėl rizikos šeimoje augančio vaiko.
11. Bendradarbiaujant su Šėtos gimnazija organizuotas 5 (38 proc.) priešmokyklinukų pavėžėjimas.
 |

**III. Žmogiškųjų išteklių valdymas**

**3.1.Gyventojai**

Šėtos socialinio ir ugdymo centro socialinės globos padalinyje yra patvirtinta 30 planinių vietų. 2015 metų pabaigoje gyveno 31 gyventojas: iš jų vyrų 7 (jauniausiam 54 metai, vyriausiam 87 metai), moterų 24 (jauniausiai 52 metai, vyriausiai 94 metai). Gyventojų amžiaus vidurkis – 75 metai, 17 gyventojų turi sunkią negalią. Per 2015 metus apsigyveno 9 gyventojai, mirė 5 gyventojai: 3 moterys ir 2 vyrai. Mirusiųjų vidutinis amžius 78 metai.

1 lentelė. Gyventojų skaičiaus pasiskirstymas pagal amžių ir lytį.

|  |  |  |  |  |  |  |  |
| --- | --- | --- | --- | --- | --- | --- | --- |
|  | 50-59 | 60-64 | 65-69 | 70-74 | 75-79 | 80-84 | 85 ir vyresni |
| Moterys | 2 | 2 | 1 | 1 | 8 | 6 | 4 |
| Vyrai | 1 | 0 | 1 | 1 | 2 | 1 | 1 |

 **3.2. Gyventojų ir paslaugų charakteristika**

Gyventojams teikiamos kompleksinės, nuolatinės specialistų priežiūros reikalaujančios stacionarios socialinės paslaugos. Organizuojamos ir teikiamos gyventojams sveikatos priežiūros, kineziterapeuto paslaugos, užtikrinančios asmens fizinę ir psichinę sveikatą, tenkinami tikėjimo poreikiai, organizuojamas racionalus maitinimas, o prireikus ir specialus maitinimas, atsižvelgiant į klientų sveikatos būklę ir medikų rekomendacijas. Sveikatos priežiūros tikslas – gyventojų sveikatos būklės stabilizavimas ir maksimalus asmens funkcinės būklės atstatymas, pagalba prisitaikant prie aplinkos.

 **3.3. Teikiamų paslaugų vienam paslaugų gavėjui kaštų ekonominis įvertinimas**

2 lentelė.

|  |  |  |  |
| --- | --- | --- | --- |
|  | 2013 metai | 2014 metai | 2015 metai |
| Skirti asignavimai įstaigos išlaikymui, eurais | 193111 | 208122 | 239635 |
| Faktinis lovadienių skaičius | 11082 | 11420 | 10536 |
| Faktinis gyventojų skaičius | 30,36 | 31,29 | 28,87 |
| Faktinis vieno gyventojo per 1 dieną išlaikymas, eurais | 17,43 | 18,22 | 22,74 |
| Faktinis vieno gyventojo per 1 mėnesį išlaikymas, eurais | 530,06 | 554,28 | 691,30 |

 **3.4. Ugdytiniai.**

 2015 m.įstaigą lankė 46 ugdytiniai: 13 priešmokyklinukų ir 33 ikimokyklinukai. Ugdytinių skaičius išlieka stabilus. 2015 rugsėjo mėn. centro ikimokyklinio ir priešmokyklinio ugdymo grupėse buvo ugdomi 20 (43 proc.) vaikų, turinčių specialiųjų ugdymosi poreikių (SUP). Galima teigti, kad vaikų, turinčių specialiųjų ugdymosi poreikių, skaičius išlieka stabilus.Vadovaujantis Kėdainių rajono savivaldybės tarybos 2011 m. kovo 25 d. sprendimu Nr. TS-73 „Dėl Kėdainių rajono savivaldybės tarybos 2009 m. vasario 27 d. sprendimo nr. TS-22 „Dėl užmokesčio už vaikų išlaikymą Kėdainių rajono savivaldybės ugdymo įstaigų, socialinių ir ugdymo centrų ikimokyklinėse ir priešmokyklinėse grupėse tvarkos tvirtinimo“ pakeitimo, užmokestis už ikimokyklinio amžiaus vaikų maitinimą 2015 m. buvo sumažintas 50 procentų 12 (26 proc. ) šeimų, nemokami pietūs skirti 2 (15 proc.) priešmokyklinukams.

**3.5. Darbuotojai**

 Darbuotojų skaičius metų pradžioje - 31 ir pabaigoje - 32 *(bendras žmonių skaičius su sezoninį darbą dirbančiais 4 kūrikais.*

3 lentelė.

|  |
| --- |
| **Etatų skaičius** |
| Iš viso patvirtintas etatų skaičius | Administracija(direktorius, pavaduotojai ir kt.) | Pedagogai | Specialistai | Pagalbinis/techninis personalas |
| 29,93 | 4,25 | 3,78 | 4,9 | 17 |

**3.6. Kvalifikacija ir kvalifikacijos tobulinimas.**

Darbuotojai nuolat tobulina savo kvalifikaciją, profesines kompetencijas svarbias jų karjeros augimui, įstaigos tikslų ir uždavinių įgyvendinimui: direktorius per 2015 m. - 24 val., direktoriaus pavaduotojas socialiniam darbui – 24 val., socialinis darbuotojas, visi socialinio darbuotojo padėjėjai per metus po 16 val., dalyvaudami mokymuose, seminaruose. Per 2015 m. pedagogai kvalifikaciją tobulino 171 val. Lėšos kvalifikacijos tobulinimui naudojamos racionaliai. Įstaigoje efektyviai pasinaudojama alternatyviais kvalifikacijos tobulinimo ištekliais, 2 pedagogai yra įgiję mokytojo metodininko ar pagalbos mokiniui specialisto metodininko kvalifikacinę kategoriją, 2 – vyresniojo mokytojo kvalifikacinę kategoriją, 2 neatestuoti.

1. **Finansų išteklių valdymas
 4.1. Informacija apie biudžetinės įstaigos išlaidas per 2015 metus.**

4 lentelė.

|  |  |  |  |  |
| --- | --- | --- | --- | --- |
| **Eil. Nr.** | **Išlaidų pavadinimas** | **Patvirtintas planas (tūkst.€)** | **Gauti asignavimai (tūkst.€)** | **Kasinės išlaidos (tūkst.€)** |
| 1. | Darbo užmokestis | 162,75 | 162,7 | 162,7 |
| 2. | Socialinio draudimo įmokos | 50,4 | 50,4 | 50,4 |
| 3. | Mityba | 39,5 | 39,5 | 39,5 |
| 4. | Medikamentai | 3,0 | 3,0 | 3,0 |
| 5. | Ryšių paslaugos | 1,1 | 1,1 | 1,1 |
| 6. | Transporto išlaikymas | 7,3 | 7,3 | 7,3 |
| 7. | Apranga ir patalynė | 5,3 | 5,3 | 5,3 |
| 8. | Spaudiniai | 0,7 | 0,7 | 0,7 |
| 9. | Kitos prekės | 33,5 | 33,4 | 33,4 |
| 10. | Ilgalaikio turto remontas | 5,0 | 5,0 | 5,0 |
| 11. | Kvalifikacijos kėlimas | 0,8 | 0,8 | 0,8 |
| 12. | Komunalinės paslaugos | 16,5 | 16,5 | 16,5 |
| 13. | Kitos paslaugos | 5,2 | 5,2 | 5,2 |
| 14. | Darbdavių socialinė parama | 0,2 | 0,2 | 0,2 |
| 15. | Ilgalaikio turto įsigijimas | 18,5 | 18,5 | 18,5 |
|  | Iš viso: | **349,7** | **349,6** | **349,6** |

 **4.2. Finansavimo sumos pagal šaltinį ir jų pokyčiai per 2015 metus**.

5 lentelė.

|  |  |  |  |  |  |
| --- | --- | --- | --- | --- | --- |
| **Eil. Nr.** | **Lėšų šaltiniai** | **Lėšų(turto, įsipareigojimų) likutis metų pradžioje (tūkst..€)** | **Gauta (tūkst.€)** | **Išlaidos (tūkst.€)** | **Lėšų (turto, įsipareigojimų) likutis metų pabaigoje (tūkst.€)** |
| 1. | Valstybės biudžeto lėšos | 9,753 | 89,101 | 90,999 | 7,855 |
| 2. | Savivaldybės biudžeto lėšos | 50,267 | 184,537 | 171,482 | 63,322 |
| 3. | ES, valstybių ir tarptautinių organizacijų lėšos | - |  0,018 |  0,018 | - |
| 4. | Kiti šaltiniai  | 3,777 | 1,617 | 1,056 | 4,338 |
|  | **Iš viso:** | **63,797** | **275,273** | **263,555** | **75,515** |

* 1. **Pajamos už suteiktas paslaugas švietimo ir socialinės apsaugos įstaigoje.**

6 lentelė.

|  |  |  |  |
| --- | --- | --- | --- |
| **Lėšų likutis metų pradžioje****(eurais)** | **Gauta per metus****(eurais)** | **Panaudota per metus (eurais)** | **Lėšų likutis metų pabaigoje****(eurais)** |
| 102 | 95226 | 95095 | 233 |

* 1. **Įstaigos įsiskolinimai 2015 m. gruodžio 31 d.:**

Už maisto produktus: 1092,74 €

Už elektros energiją 71,28 €

Už ryšių paslaugas 16,13 €

Už kitas paslaugas 7,58 €

Viso skolos tiekėjams – 1187,73 €. Iš biudžeto lėšų bus apmokama visa suma.

1. **Partnerystės ir bendradarbiavimo valdymas.**

 Įstaigoje nuolat palaikomi ir plečiami ryšiai su socialiniais partneriais: Kėdainių r. savivaldybės Socialiniu ir Švietimo skyriais, Kėdainių rajono savivaldybės Visuomenės sveikatos biuru, Šėtos seniūnija, Josvainių socialiniu ir ugdymo centru, Šėtos gimnazija, Kėdainių r. socialinėmis ir švietimo įstaigomis. Vykdytas tikslingas tarpinstitucinis bendradarbiavimas.

1. **Įstaigos problemos ir jų sprendimo būdai.**

 Šėtos socialinio ir ugdymo centro patalpų ir globos namų aplinka tik dalinai įrengta ir pritaikyta stacionarių socialinių paslaugų teikimui, žmonėms su fizine negalia, centre nėra lifto**.** Tai sudaro sunkumų gyventojams turintiems negalią ar sunkiai vaikštantiems patekti į antro aukšto gyvenamąsias patalpas arba iš jų į pirmą aukštą ar lauką. Įstaigoje trūksta sandėliavimo patalpų, kabinetų taip pat nėra įrengto poilsio, ar užimtumo kambario gyventojų laisvalaikio praleidimui, per mažas kineziterapeuto kabineto plotas, nėra salės. Minimalus miegamojo kambario plotas vienam gyventojui turi būti ne mažesnis kaip 5 m2. (Šiuo metu miegamojo kambario plotas vienam gyventojui – 4,1 m2. Trūksta 25 m2. 30 - iai gyventojų). Gyventojai kambariuose gyvena po du, tris ar keturis. (Daugiausia po 3 - 4) . Valgykloje vienai vietai turi būti numatyta ne mažiau kaip 1,4 kv. m. (yra 19 kv. m. ) – trūksta 23 kv. m. Higienos patalpos yra bendros, atskirai vyrams ir moterims.

Atsižvelgiant į tai, Kėdainių rajono savivaldybės administracijos buvo parengtas investicinis projektas „Šėtos socialinio ir ugdymo centro rekonstrukcija“. Įgyvendinus projektą, būtų pastatytas priestatas, įrengtos trūkstamos patalpos, renovuotas senasis pastatas, katilinė, įrengtas liftas. 2015 m. parengtas techninis projektas, atlikti viešieji pirkimai darbams vykdyti, 2016 m. turėtų prasidėti priestato statybos darbai. Kita problema - personalo kaita. Sunku buvo rasti specialistą atitinkantį ikimokyklinio ugdymo auklėtojui keliamus kvalifikacinius reikalavimus ir turintį ikimokyklinio amžiaus vaikų ugdymo patirties. Reikia labai daug laiko skirti pirmus metus dirbančiam pedagogui neturinčiam patirties. Trūksta lėšų ugdymo integralumui užtikrinti, ugdymui už įstaigos ribų organizuoti. Per mažas tėvų dalyvavimas atvirų durų dienose, domėjimasis vaiko pasiekimais ir pažanga. Nepakankamai išnaudojamos lauko aikštyno galimybės, trūksta edukacinių erdvių. Dėl riboto pedagoginio personalų etatų skaičiaus sunku įgyvendinti augančius tėvų lūkesčius (pageidauja daugiau paslaugų).

Direktorė Eleonora Ramonienė